Marmarské more

Marmarské more (turecky: Marmara Denizi, grécky: Μαρμαρα̃ Θάλασσα or Προποντίδα) je vnútrozemské more, ktoré je Bosporom oddelené od Čierneho a Dardanelami (resp. polostrovom Gelibolu) od Egejského mora. Zároveň oddeľuje ázijskú časť Turecka od jeho európskej časti. Jeho plocha je 11 350 km², maximálna hĺbka 1 355 m.

V mori sa nachádzajú dve väčšie súostrovia známe ako Princove a Marmarské ostrovy. Druhé sú bohaté na zdroje mramoru, ktoré dali meno celému moru (mramor - grécky marmaros).

Starogrécky názov tohto mora bol Propontis (Προποντίς, -ίδος). Meno bolo odvodené z pro (pred) a pont- (more): Gréci zvyčajne plávali cez Propontis do Čierneho mora.

 Geológia 
Marmarské more je pull-apart panva, ktorá vznikla začiatkom pliocénu činnosťou severoanatólskeho zlomu. Pozdĺž tohto zlomu, ktorý možno zaradiť ako smerný posun, dochádza k pohybu (tzv. tektonický únik) Anatólie na západ v dôsledku tlaku Arabskej platne. Severnú časť panvy Marmaského mora tvoria 3 depresie, alebo menšie panvy - Tekirdag, Stredomarmarská a CinarcikOkay, A.I., Kaslilar-Özcan, A., Imren, C., Beztepe-Güney, A., Demirbağ, E., Kuşcu, I., 2000: Active faults and evolving strike-slip basins in the Marmara Sea, northwest Turkey: a multichannel seismic reflection study. Tectonophysics, 321, s. 189 – 218.

 Referencie 

 Iné projekty 


 Externé odkazy 
 Základné informácie


Marmarské more